Li Jesús yoo chixpaqonkil li xcruz naq koo saꞌ li naꞌajej Xbꞌaqel Xjolom Kamenaq xkꞌabꞌaꞌ.
Saꞌ li aatinobꞌaal hebreo Gólgota xkꞌabꞌaꞌ.
Ut aran keꞌxkꞌe chiru cruz.
Ut keꞌxkꞌe wibꞌ chik li wiinq chiru cruz rochbꞌen.
Jun keꞌxkꞌe saꞌ xnim uqꞌ ut li jun chik keꞌxkꞌe saꞌ xtzꞌe.
Li cruz li keꞌxkꞌe wiꞌ li Jesús kikana saꞌ xyi.
Laj Pilato kixtzꞌiibꞌa jun li retalil ut keꞌxkꞌe saꞌ xjolom li cruz li kikꞌeheꞌ wiꞌ li Jesús.
Li retalil aꞌan kixye:
Li Jesús aj Nazaret,
aꞌan li xreyebꞌ laj judío.
Nabꞌalebꞌ laj judío keꞌril li retalil li kitzꞌiibꞌaak,
xbꞌan naq li naꞌajej li kikꞌeheꞌ wiꞌ chiru cruz li Jesús nachꞌ wan rikꞌin li tenamit.
Li retalil tzꞌiibꞌanbꞌil saꞌ ebꞌ li aatinobꞌaal hebreo,
griego ut latín.
Inkꞌaꞌ kiwulak chiruhebꞌ li xbꞌeenil aj tij li kixtzꞌiibꞌa.
Keꞌxye re laj Pilato:
—Maatzꞌiibꞌa naq aꞌan xreyebꞌ laj judío.
Tzꞌiibꞌa bꞌan naq aꞌan xyehok re,
“Laaꞌin xreyebꞌ laj judío”,
chankebꞌ.
Ut laj Pilato kixye rehebꞌ:
—Li kꞌaꞌru xintzꞌiibꞌa,
xintzꞌiibꞌa.
Inkꞌaꞌ chik taajalmaanq,
chan.
Naq ak xeꞌxkꞌe chiru cruz li Jesús,
ebꞌ li soldado keꞌxkꞌam li raqꞌ choqꞌ rehebꞌ.
Kaahibꞌ eechal keꞌrisi,
jun re li junjuunq chi soldado.
Ut keꞌxkꞌam ajwiꞌ li raqꞌ li maakꞌaꞌ xbꞌojbꞌal.
Junaj ru li xkembꞌal.
Keꞌxye chi ribꞌilebꞌ ribꞌ:
—Inkꞌaꞌ taqapeji.
Us taqabꞌuuli rix re rilbꞌal ani taaꞌeechaniinq re,
chankebꞌ.
Joꞌkan keꞌxbꞌaanu re naq taatzꞌaqloq ru li tzꞌiibꞌanbꞌil saꞌ li Santil Hu li naxye chi joꞌkaꞌin:
Keꞌxjekꞌi chirixebꞌ lin tꞌikr ut keꞌxbꞌuuli rix li waqꞌ.
Nachꞌ rikꞌin li cruz xaqxo li xnaꞌ li Jesús rochbꞌen lix María li ras.
Aꞌan li rixaqil laj Cleofas.
Ut wan ajwiꞌ aran lix María,
Magdala xtenamit.
Li Jesús kiril li xnaꞌ ut kiril ajwiꞌ li xtzolom li raro xbꞌan.
Li Jesús kixye re li xnaꞌ:
—At innaꞌ,
li wiinq aꞌin,
aꞌan chik laayum.—
Ut kixye re li xtzolom:
—Li ixq aꞌin,
aꞌan chik laanaꞌ.
— Ut chalen aꞌan li xtzolom kixkꞌul li xnaꞌ li Jesús rikꞌin saꞌ li rochoch.
Chirix chik aꞌan kixnaw li Jesús naq ak xtzꞌaqlok ru chixjunil.
Re naq taatzꞌaqloq ru li tzꞌiibꞌanbꞌil saꞌ li Santil Hu,
li Jesús kixye:
—Taachaqiq we,
chan.
Wan aran jun sekꞌ nujenaq chi vinagre.
Keꞌxtzꞌa saꞌ li vinagre jun li esponja ut keꞌxtaqsi saꞌ ruꞌuj jun li ruqꞌ cheꞌ hisopo xkꞌabꞌaꞌ ut keꞌxkꞌe saꞌ re.
Li Jesús kirukꞌ li vinagre ut kixye:
—Anaqwan xtzꞌaqlok ru chixjunil.
— Kixxulubꞌ li xjolom ut kikam.
Ebꞌ li nekeꞌtaqlan saꞌ xyaanqebꞌ laj judío keꞌxtzꞌaama chiru laj Pilato re naq tixtaqla xtoqbꞌal xbꞌaqel li raꞌebꞌ li keꞌkꞌeheꞌ chiru cruz re naq teꞌkaamq chi junpaat.
Keꞌraj naq teꞌisiiq chiru cruz xbꞌan naq wulak re li hilobꞌaal kutan.
Yookebꞌ chixkawresinkil ribꞌebꞌ re li ninqꞌe Pascua xbꞌan naq aꞌan li qꞌaxal loqꞌ chiruhebꞌ.
Keꞌchal ebꞌ li soldado ut keꞌxtoq xbꞌaqel li raꞌebꞌ li wibꞌ chi wiinq li keꞌkꞌeheꞌ chiru cruz rochbꞌen li Jesús.
Abꞌanan naq keꞌwulak wan wiꞌ li Jesús,
keꞌril naq ak xkam ut inkꞌaꞌ keꞌxtoq xbꞌaqel li raꞌ.
Jun li soldado kixhop xkꞌatq xsaꞌ rikꞌin li xchꞌiichꞌ ut saꞌ junpaat kiꞌel li kikꞌ ut kiꞌel ajwiꞌ li haꞌ.
Laaꞌin kinꞌilok re chi tzꞌaqal li kꞌaꞌru kikꞌulman ut li kꞌaꞌru yookin xyebꞌal eere tzꞌaqal yaal.
Yookin chixyebꞌal eere aꞌin re naq teepaabꞌ naq tzꞌaqal yaal naq kikꞌulman chi joꞌkan.
Kikꞌulman chi joꞌkan re naq taatzꞌaqloq ru li tzꞌiibꞌanbꞌil saꞌ li Santil Hu:
Maa jun li xbꞌaqel taatoqmaanq.
(Ex.
Ut tzꞌiibꞌanbꞌil ajwiꞌ saꞌ li Santil Hu:
Ebꞌ aꞌan teꞌril li ani kihopeꞌ chi chꞌiichꞌ.
(Zac.